
Hantaran video Anwar menerusi
Facebook pada Ahad.

KUALA LUMPUR - Perdana Menteri, Datuk
Seri Anwar Ibrahim memberi jaminan ba-
hawa Malaysia tidak akan mengalami ke-
melesetan buat masa ini meskipun pe-
laksanaan tarif oleh Amerika Syarikat (AS)
memandangkan ekonomi negara yang ke-
kal berdaya tahan.

Anwar juga menegaskan Malaysia tidak
akan memperkenalkan tarif tindak balas
terhadap AS.

“Jika tarif 24 peratus itu dilaksanakan,
dari perspektif ekonomi, unjuran per-
tumbuhan Keluaran Dalam Negara Kasar
(KDNK) 2025 sebanyak 4.5 - 5.5 peratus
perlu disemak semula.

“Bagaimanapun, buat masa ini, saya

beri jaminan bahawa kerajaan tidak men-
jangkakan kemelesetan di Malaysia,” kata-
nya menerusi hantaran video yang me-
nyentuh mengenai tarif AS.

Dalam pada itu, beliau berkata,
Kementerian Pelaburan, Perdagangan dan
Industri (MITI) akan mengemukakan kajian
terperinci mengenai kesan tarif terhadap
beberapa sektor eksport ke AS pada
minggu depan.

“Menteri MITI, Tengku Datuk Seri Zafrul
Tengku Abdul Aziz juga akan mengadakan
mesyuarat secara maya bersama dengan
menteri-menteri ekonomi ASEAN untuk me-
nyediakan tindakan yang diselaraskan.

“Kajian impak ke atas sektor tertentu

akan dijalankan untuk menentukan bentuk
sokongan terhadap sektor dijangka terjejas
teruk akibat pelaksanaan tarif,” katanya.

Anwar berkata, semua pilihan akan dikaji
dan dipertimbangkan untuk memastikan
kesejahteraan rakyat dan sektor perniaga-
an negara.

“Kerajaan Madani juga akan memper-
cepatkan agenda reformasi ekonomi dan
perindustrian kita - seperti yang digariskan
pelan induk seperti Pelan Induk Perindustrian
Baharu 2030 (NIMP 2030), Pelan Hala Tuju
Peralihan Tenaga Nasional (NETR) dan lain
-lain untuk membina daya tahan ekonomi
dan industri Malaysia,” kata beliau.

